-Չեմ սիրում հատուկ թեմաների մասին նկարել: Օրինակ, չեմ կարող նկարել Ցեղասպանության թեմայով, դա էնպիսի բան է, որի մասին նույնիսկ խոսելը դժվար է: Երկրաշարժի թեմայով ցուցահանդեսներ էին անում, ես չկարողացա նկարել այդ թեմայով, որովհետև չէի հասկանում, թե ինչպես կարելի է այդքան հեշտությամբ մտնել թեմայի մեջ, պատկերներ սարքել ու նկարել, դա էնքան ցավոտ բան է: Նույն կերպ չեմ հասկանում, թե ինչպես են Արարատ նկարում: Բաներ կան, որոնք մի տեսակ չեն նկարվում, կամ այնպես պետք է անես, որ ուժեղ ստացվի այդ երևույթներից, ինչը մենք հաստատ չենք կարող անել: Ցավն էլ սրբության մասնիկ ունի իր մեջ: Եթե ավելի ուժեղ չես արտահայտելու, ավելի լավ է չնկարել այդ մասին, իսկ ի՞նչը կարող է ավելի ուժեղ լինել, քան այդ ահավոր դեպքերը կամ, ասենք, Արարատը: Ո՞նց կարելի է մրցել դրանց հետ, ինչքան էլ չես մրցում, բայց մրցելու նման է ստացվում: